system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Mitocondrie.
assistant
Mitocondriile sunt organite celulare întâlnite în toate tipurile de celule eucariote, deoarece conțin enzime oxido-reducătoare necesare respirației. Respirația produce energia necesară organismelor, iar această energie este înmagazinată în moleculele de ATP.

Mitocondriile au material genetic propriu - ADN-ul mitocondrial - care conține informația genetică necesară pentru sinteza enzimelor respiratorii. Este un organit similar cloroplastului.

Totalitatea mitocondriilor dintr-o celulă formează condriozomul.

Structură 
Mitocondriile au forma unor vezicule alungite, sunt organite sferice, ovale sau sub formă de bastonașe.

Mitocondriile sunt formate din:
 membrană dublă: membrană internă cu pliuri - tubului sau creste; membrană externă netedă; 
 un sistem de criste mitocondriale (pliurile membranei interne, pe care se află enzime oxido-reducătoare);
 substanță fundamentală (matrix = matrice ce conține ribozomi, ADN, ARN, enzime oxido-reducătoare).

Evoluție 
Mitocondriile se formează prin diviziune. Genele din ADN-ul lor se transmit ereditar, pe linie maternă (această ereditate se numește maternă sau matroclină). Mitocondriile sunt transmise descendenților odată cu citoplasma oosferei.

Rol 
Mitocondriile au următoarele roluri:
 respirație celulară
 fosforilare oxidativă
 sinteza de ATP
 ciclul acidului citric
 transport de ioni
 sintetizează lipide si proteine
Procesele oxidative din mitocondrie generează ca produși secundari anionul superoxid, apă oxigenată.

Bibliografie 
 Vasilescu, V., Biofizica medicală, Editura didactică și pedagogică, 1977.

Legături externe 

Enciclopedia florei și faunei din România
 http://www.eukarya.ro/celula/celula.php - articolul despre celula animală și vegetală
 http://www.eukarya.ro/celula/citoplasma.php - articol despre citoplasmă
 http://www.eukarya.ro/celula/organitele-celulare.php - articolul despre organitele celulare
 http://www.eukarya.ro/celula/organizarea-materialui-genetic.php - articolul despre organizarea materialului genetic
 http://www.eukarya.ro/celula/condriozomii.php - articolul despre condriozomi și mitocondrii

Organite celulare